3. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

บริษัทฯ ประกอบธุรกิจหลักในการให้บริการสถานพยาบาล
โดยมีโรงพยาบาลภายใต้การดำเนินงานของบริษัท โรงพยาบาลเอกชล จำกัด (มหาชน) จำนวน 2
แห่ง คือ โรงพยาบาลเอกชล และโรงพยาบาลเอกชล 2 ซึ่งโรงพยาบาลทั้ง 2
แห่งมีทีมแพทย์ผู้เชี่ยวชาญครบทุกสาขา และเปิดให้บริการ 24 ชั่วโมง
โดยลักษณะการให้บริการสามารถแบ่งออกตามประเภทของผู้ป่วยที่เข้ารับการรักษาพยาบาลได้ 2
ประเภท คือ ผู้ป่วยนอก (Out Patient : OPD) และผู้ป่วยใน ( In Patient : IPD)

ปัจจุบันโรงพยาบาลเอกชล และโรงพยาบาลเอกชล 2 แบ่งการให้บริการ ดังนี้

1.1 บริการตรวจรักษาโรคทั้งผู้ป่วยนอก และผู้ป่วยใน โดยมีการเปิดบริการคลินิกโรคเฉพาะทาง

  1.2 บริการห้องพักสำหรับผู้ป่วยใน ซึ่งต้องอยู่ในความดูแลของแพทย์อย่างใกล้ชิด

1.3 บริการตรวจสุขภาพในและนอกสถานที่

1.4 บริการตรวจเอ็กซ์เรย์

1.5 บริการตรวจโลหิต ภูมิคุ้มกัน และสิ่งที่ขับออกมา ตลอดจนการเพาะเชื้อ

1.6 บริการหน่วยไตเทียม

1.7 บริการทันตกรรม (เฉพาะโรงพยาบาลเอกชล)

1.8 บริการเยี่ยมติดตามผู้ป่วยถึงบ้าน

1.9 บริการรถพยาบาล รับ-ส่งผู้ป่วย

นอกจากนั้น ยังมีหน่วยเคลื่อนที่เพื่อตรวจสุขภาพแก่พนักงานตามบริษัทและโรงงานต่างๆ

(2) การตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์หรือบริการที่สำคัญ

- กลยุทธการแข่งขัน มีการกำหนดนโยบายมุ่งเน้นในด้านต่างๆ ดังนี้

1. ด้านคุณภาพ

บริษัทฯ มีการพัฒนาการให้บริการสุขภาพทั้ง 4 ด้านอย่างครบวงจร ด้วยบุคลากรมืออาชีพ
สรรค์สร้างการพัฒนาคุณภาพที่ต่อเนื่อง โดยมุ่งเน้นการให้บริการตามมาตรฐาน
ธำรงไว้ซึ่งคุณภาพและจริยธรรม ที่ยึดผู้รับบริการเป็นศูนย์กลาง
ซึ่งโรงพยาบาลเอกชลได้รับการรับรองมาตรฐานคุณภาพ HA
จากสถาบันพัฒนาและรับรองคุณภาพโรงพยาบาล (พรพ.) สังกัดกระทรวงสาธารณสุข เมื่อวันที่ 12
มีนาคม 2550 และโรงพยาบาลเอกชล 2 ได้ผ่านการรับรองมาตรฐานระบบคุณภาพ ISO
9001:2000 จาก Bureau Veritas Quality International เมื่อวันที่ 16 กรกฎาคม
2551 โดยโรงพยาบาลเอกชลกำหนดวิสัยทัศน์ (Vision) ให้เป็นโรงพยาบาลคุณภาพที่ยั่งยืน
และมีการพัฒนาอย่างต่อเนื่อง นอกจากนั้น ยังมีการนำระบบ LIS (Laboratory Information
System) เพื่อให้ผู้มาใช้บริการได้รับผลตรวจเลือดด้วยความรวดเร็วและแม่นยำเพิ่มขึ้น

2. ด้านราคา

โรงพยาบาลกำหนดค่ารักษาพยาบาลในอัตราที่ยุติธรรมและในระดับที่สามารถแข่งขันได้
โดยคำนึงถึงปัจจัยแวดล้อมต่างๆ เช่น สภาวะเศรษฐกิจ, การแข่งขันและต้นทุนการให้บริการ
เป็นต้น

 นโยบายการกำหนดราคาสามารถแบ่งได้เป็น 2 ประเภทหลัก ดังนี้

2.1 ระดับราคาปกติ

2.2 ระดับราคาแบบเหมาจ่าย (Package) เช่น โปรแกรมการตรวจสุขภาพประจำปี,
โปรแกรมการคลอดบุตรแบบเหมาจ่าย เป็นต้น เพื่อลดภาระค่าใช้จ่ายของผู้มาใช้บริการ

3. ด้านการตลาด

โรงพยาบาลส่งเจ้าหน้าที่เยี่ยมผู้ป่วยถึงบ้าน เพื่อติดตามอาการและให้ผู้ป่วยมีความรู้สึกที่ดี
และเป็นการสร้างสัมพันธ์อันดีระหว่างโรงพยาบาลกับผู้ป่วย นอกจากนั้น
ได้จัดบรรยายให้ความรู้ทางด้านสุขภาพแก่ประชาชนทั่วไปอย่างต่อเนื่อง

- ลักษณะลูกค้า

1. ลูกค้าทั่วไปที่อยู่ภายในจังหวัดชลบุรี และจังหวัดใกล้เคียง

2. ลูกค้าที่ใช้สิทธิ์ประกันสังคม, กองทุนเงินทดแทน

3. ลูกค้าที่ใช้สิทธิประโยชน์จากการประกันชีวิตและประกันสุขภาพ

4. ลูกค้าที่เป็นพนักงานซึ่งทางบริษัททำสัญญากับโรงพยาบาล
โดยการให้ส่วนลดและเงื่อนไขการชำระหนี้

5.  ลูกค้าชาวต่างประเทศ

- กลุ่มลูกค้าเป้าหมาย

  ลูกค้าทั่วไปที่อยู่ในจังหวัดชลบุรีและจังหวัดใกล้เคียง

- การจำหน่ายและช่องทางการจำหน่าย

นอกจากการให้บริการรักษาพยาบาลผู้ป่วย ซึ่งมีทั้งผู้ป่วยนอกและผู้ป่วยในภายในโรงพยาบาลแล้ว
ยังมีการออกหน่วยเคลื่อนที่ตรวจสุขภาพแก่พนักงานตามบริษัทหรือโรงงานต่างๆ และมีคลินิก 9 แห่ง
ภายในจังหวัดชลบุรี และโรงพยาบาล 2 แห่งคือ โรงพยาบาลราชวิถี และโรงพยาบาลเกษมราษฎร์
ประชาชื่น
เป็นเครือข่ายประกันสังคมของโรงพยาบาลให้บริการผู้ป่วยที่ใช้สิทธิ์ประกันสังคมที่เลือกรับการรักษากับโรงพยาบาล

(ข) ภาวะการแข่งขัน

- สภาพการแข่งขันในอุตสาหกรรม

ธุรกิจอุตสาหกรรมโรงพยาบาลเอกชน ปี 2551 มีภาวะการแข่งขันที่ทวีความรุนแรงมากขึ้น
โดยต่างมุ่งเน้นไปที่การบริการที่รวดเร็ว ภายใต้แพทย์ผู้ชำนาญ และเครื่องมือแพทย์ที่ทันสมัย
ซึ่งโรงพยาบาลเอกชนทุกแห่งพยายามสร้างความได้เปรียบในการขยายฐานลูกค้า
โดยการใช้กลยุทธ์การแข่งขันด้านต่างๆ เพื่อขยายฐานลูกค้าใหม่ เช่น ลูกค้าต่างประเทศ,
ลูกค้าสูงอายุ โดยเน้นการให้บริการในแขนงต่างๆ
ที่เป็นที่ต้องการของผู้มาใช้บริการในแผนกเฉพาะทาง
ร่วมด้วยการปรับปรุงคุณภาพและประสิทธิภาพของอุปกรณ์และเครื่องมือทางการแพทย์

- จำนวนคู่แข่งขัน ซึ่งแบ่งตามกลุ่มลูกค้าที่มาใช้บริการ มีดังนี้

1. โรงพยาบาลเอกชน ในเขตจังหวัดชลบุรี

1.1 เขตอำเภอบางละมุง จำนวน 3 แห่ง

1.2 เขตอำเภอศรีราชา จำนวน 4 แห่ง

รวม จำนวน 7 แห่ง

2. โรงพยาบาลเอกชน ในเขตจังหวัดฉะเชิงเทรา จำนวน 2 แห่ง

3. โรงพยาบาลรัฐบาล ในเขตจังหวัดชลบุรี

3.1 เขตอำเภอเมืองชลบุรี จำนวน 4 แห่ง

3.2 เขตอำเภอศรีราชา จำนวน 1 แห่ง

3.3 เขตอำเภอพนัสนิคม จำนวน 1 แห่ง

3.4 เขตอำเภอบ้านบึง จำนวน 1 แห่ง

3.5 เขตอำเภอพานทอง จำนวน 1 แห่ง

3.6 เขตอำเภอบางละมุง จำนวน 1 แห่ง

3.7 เขตอำเภอสัตหีบ จำนวน 3 แห่ง

3.8 เขตอำเภอหนองใหญ่ จำนวน 1 แห่ง

3.9 เขตอำเภอบ่อทอง จำนวน 1 แห่ง

รวม จำนวน 14 แห่ง

4. คลินิกในเขตอำเภอเมืองชลบุรี จำนวน 192 แห่ง

-   สถานะภาพและศักยภาพในการแข่งขัน

- ข้อได้เปรียบทางการแข่งขัน

1. สถานที่ตั้งของโรงพยาบาล
ซึ่งเป็นศูนย์กลางของชุมชนย่านผู้อยู่อาศัยหนาแน่นมากที่สุดชุมชนหนึ่งโดยมีสถานที่สำคัญๆล้อมรอบ เช่น
ศาลากลางจังหวัดชลบุรี, ที่ว่าการอำเภอ, พาณิชย์จังหวัด, เรือนจำกลางจังหวัด เป็นต้น,
โรงเรียน, ห้างสรรพสินค้า นอกจากนี้ พื้นที่ดังกล่าวยังเป็นเขตอุตสาหกรรม
โดยมีโรงงานอุตสาหกรรมขนาดกลาง และนิคมอุตสาหกรรมขนาดใหญ่
ทำให้ลูกค้ามีความสะดวกในการเดินทางมาใช้บริการ

2. คณะผู้บริหารของบริษัทฯเป็นผู้ที่มีประสบการณ์และมีความเชี่ยวชาญด้านธุรกิจโรงพยาบาลมากว่า
28 ปี

3. ภาพพจน์ของโรงพยาบาล ซึ่งโรงพยาบาลเอกชลเปิดให้บริการรักษาพยาบาลมาตั้งแต่ ปี 2523
จนถึงปัจจุบัน รวมระยะเวลาเกือบ 28 ปี จึงเป็นที่รู้จักของประชาชนในพื้นที่ หรือจังหวัดใกล้เคียง
โดยเฉพาะกรณีมีอุบัติเหตุฉุกเฉิน ประชาชนส่วนใหญ่จะนึกถึงโรงพยาบาลเอกชลเป็นอันดับแรก
เนื่องจากมีความพร้อมในการช่วยชีวิตผู้ป่วยประสบอุบัติเหตุ/ฉุกเฉินได้ทันท่วงที
ส่งผลให้จำนวนผู้มาใช้บริการของโรงพยาบาลเพิ่มมากขึ้นอย่างต่อเนื่อง

4. ราคาอยู่ในระดับมาตรฐาน
โดยโรงพยาบาลมีนโยบายที่จะกำหนดราคาให้อยู่ในเกณฑ์ที่ยุติธรรมและในระดับที่สามารถแข่งขันได้
โดยคำนึงถึงปัจจัยแวดล้อมต่างๆ

5. โรงพยาบาลมีความพร้อมทางด้านการแพทย์
โดยมีแพทย์ผู้เชี่ยวชาญทุกสาขาในการให้บริการผู้ป่วยได้อย่างทั่วถึง ตลอด 24 ชั่วโมง

6.
การรักษาพยาบาลมีความพร้อมทั้งด้านบุคลากรและเครื่องมือแพทย์ที่ทันสมัยและมีประสิทธิภาพเมื่อเทียบกับโรงพยาบาลคู่แข่งในบริเวณเดียวกัน

7. บริษัทฯมี โครงสร้างทางการเงินที่แข็งแกร่ง
ทำให้สามารถพัฒนาศักยภาพด้านทางการแพทย์ได้อย่างต่อเนื่อง เช่น
การจัดซื้ออุปกรณ์/เครื่องมือทางการแพทย์ที่ทันสมัย, การพัฒนาความ
สามารถของบุคลากรทางการแพทย์ โดยการส่งอบรม/สัมมนาทางวิชาการ เป็นต้น

- ข้อเสียเปรียบทางการแข่งขัน

1. ในกรณีที่เจ็บป่วยด้วยโรคที่ไม่ร้ายแรง ผู้ใช้บริการยังคุ้นเคยกับสถานพยาบาลในรูปแบบของคลินิก
มีความเชื่อว่าจะได้รับบริการที่สะดวกรวดเร็ว และค่าใช้จ่ายต่ำกว่าของโรงพยาบาล

2. แม้ว่าจะมีเขตนิคมอุตสาหกรรมอมตะนคร ซึ่งตั้งอยู่ใกล้เขตจังหวัดชลบุรี
แต่เนื่องจากการคมนาคมที่สะดวกในการเดินทางไป-กลับระหว่างกรุงเทพฯและจังหวัดชลบุรี
ทำให้กลุ่มลูกค้าเช่น เจ้าของ, ผู้จัดการใหญ่ หรือแม้แต่บริษัทต่างๆ ในนิคมอุตสาหกรรม
ซึ่งมีที่พักอาศัยในกรุงเทพฯ ยังคงนิยมใช้บริการกับโรงพยาบาลที่อยู่ในกรุงเทพฯมากกว่า นอกจากนี้
กลุ่มบุคคลบางกลุ่มซึ่งมีที่พักอาศัยในจังหวัดชลบุรียังคงยึดติดกับแพทย์หรือโรงพยาบาลที่เคยรักษาในกรุงเทพฯ
การที่จะทำให้กลุ่มบุคคลดังกล่าวมีความเชื่อถือกลุ่มแพทย์ในต่างจังหวัดต้องอาศัยระยะเวลา

3. เนื่องจากทำเลที่ตั้งของโรงพยาบาล ซึ่งอยู่ในเขตอำเภอเมืองชลบุรี
ไม่ใช่เขตสถานที่ท่องเที่ยวเช่น เมืองพัทยา
ทำให้โรงพยาบาลที่ตั้งอยู่ในเขตพื้นที่สถานที่ท่องเที่ยวได้เปรียบในด้านรายได้ค่ารักษาพยาบาลที่มาจากลูกค้าต่างประเทศ
ซึ่งส่วนใหญ่กลุ่มลูกค้าต่างประเทศ
ที่เป็นนักท่องเที่ยวส่วนใหญ่พร้อมที่จะจ่ายค่ารักษาพยาบาลเป็นเงินสด
เพราะเมื่อเทียบกับค่ารักษาพยาบาลของโรงพยาบาลในต่างประเทศซึ่งมีราคาสูงกว่า
ทำให้ลูกค้าต่างประเทศนิยมเข้ามารักษาอย่างต่อเนื่อง

(3) การจัดหาผลิตภัณฑ์หรือบริการ

(ก) ลักษณะการจัดให้ได้มาซึ่งผลิตภัณฑ์เพื่อจำหน่าย

1. กำลังการผลิตและปริมาณการผลิต

ปี 2551 ปี 2550 ปี 2549

กำลังการบริการเต็มที่

ผู้ป่วยใน (เตียง)

- โรงพยาบาลเอกชล 72,080 74,599 94,402 โรงพยาบาลเอกชล 2 40,441 32,457
2,795 รวม 112,521 107,056 97,197

ปี 2551 ปี 2550 ปี 2549

กำลังการบริการเต็มที่

ผู้ป่วยนอก (คน)

- โรงพยาบาลเอกชล 584,000 584,000 584,000

- โรงพยาบาลเอกชล 2 182,500 182,500 20,500 รวม 766,500 766,500 604,500

ปริมาณการบริการจริง

ผู้ป่วยใน (เตียง)

- โรงพยาบาลเอกชล 62,427 60,100 85,986

- โรงพยาบาลเอกชล 2 19,900 15,367 973

รวม 82,327 75,467 86,959

ผู้ป่วยนอก (คน)

- โรงพยาบาลเอกชล 354,439 315,817 352,860

- โรงพยาบาลเอกชล 2 122,786 78,100 6,279 รวม 477,225 393,917 359,139

การใช้กำลังการบริการ

ผู้ป่วยใน 73.17 % 70.49 % 89.47 %

ผู้ป่วยนอก 62.26 % 51.39 % 59.41 %

อัตราเพิ่ม (ลด) ของปริมาณการบริการ (%)

ผู้ป่วยใน 9.09 % (13.21) % 38.38 %

ผู้ป่วยนอก 21.15 % 9.68 % 15.24 %

2. วัตถุดิบและผู้จำหน่ายวัตถุดิบ

- ประเภทของวัตถุดิบ ที่สำคัญแบ่งออกเป็น 2 ประเภท คือ

1. ยา

2.  เวชภัณฑ์ทางการแพทย์

- สัดส่วนการสั่งซื้อวัตถุดิบ

1. ในประเทศ 100 %

 การสั่งซื้อวัตถุดิบจะสั่งซื้อจากผู้ผลิตและตัวแทนจำหน่ายในประเทศ

2. ต่างประเทศ 0 %

- ไม่มีการพึ่งพาการซื้อวัตถุดิบจากผู้จำหน่ายรายใดเกินร้อยละ 30
ของมูลค่าการซื้อวัตถุดิบทั้งหมดที่ผ่านมาเป็นเวลา 3 ปีติดต่อกัน
หรือมีข้อผูกพันว่าจะซื้อวัตถุดิบเกินกว่าร้อยละ 30 ของมูลค่าการซื้อวัตถุดิบในอนาคต
เนื่องจากบริษัทฯจัดซื้อวัตถุดิบจากบริษัทฯ
จากผู้ผลิตและตัวแทนจำหน่ายในประเทศโดยไม่มีสัญญาจัดจำหน่ายผูกขาด
หรือมีนัยสำคัญกับผู้ผลิตหรือผู้จัดจำหน่ายรายใดรายหนึ่ง

(ข) ผลกระทบจากกระบวนการผลิตต่อสิ่งแวดล้อม

- ผลกระทบจากกระบวนการผลิตและวัสดุเหลือใช้

ไม่มี เพราะบริษัทฯ มีวิธีกำจัดขยะมูลฝอยและสิ่งปฏิกูล
รวมถึงน้ำเสียที่เกิดจากกระบวนการผลิตตามมาตรฐานที่กระทรวงสาธารณสุขกำหนด
โดยแยกตามประเภทต่างๆ ดังนี้

1. ขยะมูลฝอยและสิ่งปฏิกูลทั่วไป
บริษัทฯดำเนินการจัดเก็บเป็นสัดส่วนโดยใส่ถุงพลาสติกสีดำมัดปากถุงไว้อย่างดี
และรวบรวมส่งให้เทศบาลดำเนินการนำไปกำจัด

2. ขยะติดเชื้อ บริษัทฯจะแยกไว้ต่างหากโดยกำจัดด้วยเตาเผาขยะแบบไร้ควัน

3. น้ำเสีย บริษัทฯ กำจัดโดยผ่านบ่อบำบัดน้ำเสียที่บริษัทฯติดตั้ง
เพื่อให้ได้ค่ามาตรฐานที่กระทรวงวิทยาศาสตร์กำหนด
ซึ่งในปัจจุบันจะนำน้ำที่ผ่านบ่อบำบัดน้ำเสียไปทำประโยชน์

(4) งานที่ยังไม่ได้ส่งมอบ

- ไม่มี -